CELEX: 62016TN0750
Language: hr
Date: 2016-10-28 00:00:00
Title: Predmet T-750/16: Tužba podnesena 28. listopada 2016. – FV protiv Vijeća

9.1.2017   
            
            
               HR
            
            
               Službeni list Europske unije
            
            
               C 6/42
            
         Tužba podnesena 28. listopada 2016. – FV protiv Vijeća
   (Predmet T-750/16)
   (2017/C 006/52)
   Jezik postupka: francuski
   
      Stranke
   
   
      Tužitelj: FV (Rhode-St-Genèse, Belgija) (zastupnici: L. Levi i A. Tymen, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi ovu tužbu dopuštenom i osnovanom;
            
         i posljedično:
   
               —
            
            
               poništi odluku od 8. prosinca 2015., donesenu na temelju članka 42.c Pravilnika o osoblju za dužnosnike;
            
         
               —
            
            
               po potrebni poništi odluku od 19. srpnja 2016., kojom je odbijena tužiteljeva pritužba od 8. ožujka 2016;
            
         
               —
            
            
               naloži tuženiku plaćanje naknade štete u visini od 151 101 eura, uz pridržaj prava prilagodbe tog iznosa, radi popravljanja imovinske štete tužitelju;
            
         
               —
            
            
               naloži tuženiku plaćanje naknade štete određene ex aequo et bono u iznosu od 70 000 eura, radi popravljanja neimovinske štete tužitelju;
            
         
               —
            
            
               naloži tuženiku snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na prigovoru nezakonitosti protiv članka 42.c Pravilnika o osoblju za dužnosnike Europske unije, povredi članaka 20. i 21. Povelje Europske unije o temeljnim pravima, povredi Direktive Vijeća 2000/78/EZ od 27. studenoga o uspostavi općeg okvira za jednako postupanje pri zapošljavanju i obavljanju zanimanja (SL 2000., L 303, str. 16.) (SL, posebno izdanje na hrvatskom jeziku, poglavlje 5., svezak 1., str. 69.) te povredi članka 1.d Pravilnika o osoblju.
            
         
               2.
            
            
               Drugi tužbeni razlog, koji se temelji na povredi članka 42.c Pravilnika o osoblju, povredi priopćenja osoblju br. 71/15, kojom su pružene informacija o provedbi članka 42.c Pravilnika o osoblju, te očitoj pravnoj i činjeničnoj netočnosti te nevaljanosti razloga zbog kojih je tužitelj poslan na dopust po službenoj dužnosti.
            
         
               3.
            
            
               Treći tužbeni razlog, koji se temelji na povredi prava na saslušanje i povredi prava obrane.
            
         
               4.
            
            
               Četvrti tužbeni razlog, koji se temelji na povredi primjene dužne pažnje.
            
         
               5.
            
            
               Peti tužbeni razlog, koji se temelji na zlouporabi ovlasti.